Bjutas

Bjutas () – miestas Jungtinių Amerikos Valstijų šiaurės vakaruose, Montanos pietvakarinėje dalyje, Uoliniuose kalnuose, vakariniame Kontinentinės Amerikos vandenskyros šlaite. Turi miesto-apygardos statusą. Silver Bou apygardos administracinis centras. 2020 m. JAV gyventojų surašymo duomenimis, mieste gyveno 34 494 gyventojai. Verčiasi kalnakasyba, lengvąja pramone, gyvulių prekyba, tiksliųjų mašinų gamyba, turizmu: netoliese Luiso ir Klarko Urvų valstijos parkas, Biverhedo–Dirlodžo nacionalinis miškas, slidinėjimo trasa. Vario, mangano, švino ir cinko, arseno rūdų, sidabro, aukso gavybos centras. Yra technologijos universitetas,Butte, Montana. www.britannica.com. nuoroda tikrinta 2024-07-29. aukštoji kasybos mokykla, kasybos muziejus, oro uostas.Butte-Silver Bow. www.vle.lt. Nuoroda tikrinta 2024-07-29.

 Istorija 
Miestas įkurtas 1886 m., pavadintas pagal netoliese esančią kūgio formos Big Bjuto kalvą, vietinių vadinamą „turtingiausia pasaulio kalva“. Naujakurius pritraukė aukso bei sidabro telkinių gausa apylinkėse. Ekonominis miesto augimas buvo gana lėtas iki geležinkelių nutiesimo XIX a. 9-ame dešimtmetyje. 1882 m. Anaconda Copper kompanija mieste pradėjo vario produkciją. Taip pat buvo rasta cinko, švino bei mangano. 1917 m. mieste įvyko pati baisiausia kalnakasybos nelaimė Amerikos istorijoje: 168 darbuotojai žuvo požeminiame gaisre. 1977 m. Bjuto miestas ir Silver Bou apygarda susijungė, įkuriant Bjuto-Silver Bou miestą.

 Gyventojai 
2020 m. JAV gyventojų surašymo duomenimis, mieste gyveno 88,46 % baltųjų, 4,67 % lotynoamerikiečių, 4,06 % mišrios rasės, 1,39 % indėnų, 0,62 % azijiečių, 0,38 % kitų rasių, 0,37 % afroamerikiečių ir 0,06 % Ramiojo vandenyno salų kilmės gyventojų.Butte-Silver Bow (balance), Montana. data.census.gov. Nuoroda tikrinta 2024-07-29.

 Šaltiniai 

Kategorija:Montanos miestai
Kategorija:JAV miestai-apygardos